Up-510/02
Datum: 2003-09-23T00:00:00.000+02:00
ecli: ECLI:SI:USRS:2003:Up.510.02
vrsta: posamični akt
zadeva: ustavna pritožba
objavljeno: Neobjavljeno | 23.09.2003
dokument: US22675
akt: Ustavna pritožba A. A. zoper sodbo Višjega sodišča v Ljubljani št. II Cp 1551/2000 z dne 3. 7. 2002 v zvezi s sodbo Okrajnega sodišča v Kranju št. P 380/99 z dne 10. 7. 2000
resitev: nesprejem ustavne pritožbe
stavek: Pritožnikove pavšalne navedbe še ne izkazujejo kršitev človekovih pravic in temeljnih svoboščin, zato Ustavno sodišče ustavne pritožbe ni sprejelo.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
podlaga: Člen 55.2.1, Zakon o Ustavnem sodišču [ZUstS]
datum_vloge: 2002-08-19T22:00:00.000Z
datum_odlocitve: 2003-09-22T22:00:00.000Z

# Up-510/02-6

13. 10. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 23. septembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sodbo Višjega sodišča v Ljubljani št. II Cp 1551/2000 z dne 3. 7. 2002 v zvezi s sodbo Okrajnega sodišča v Kranju št. P 380/99 z dne 10. 7. 2000 se ne sprejme.**

## OBRAZLOŽITEV

### A.

Višje sodišče v Ljubljani je z izpodbijano sodbo zavrnilo pritožbo pritožnika (v pravdi tožene stranke) in potrdilo sodbo sodišča prve stopnje, s katero je to ohranilo v veljavi sklep o izvršbi Okrajnega sodišča v Kranju, št. I 97/03967 z dne 12. 12. 1997.

Pritožnik navaja, da so mu bile z izpodbijano sodbo kršeni 2., 5., 7., 14., 18., 19., 23., 34., 35., 72. in 26. člen Ustave. Iz listin, ki jih je priložil ustavni pritožbi izhaja, da je imel pritožnik več sodnih sporov zaradi neplačevanja stroškov v zvezi z uporabo stanovanja. Pritožnik v ustavni pritožbi ponavlja, da teh stroškov zaradi slabega zdravstvenega stanja in nizkih dohodkov ne more poravnavati.

### B.

Ustavno sodišče se v postopku z ustavno pritožbo ne more spuščati v presojo materialnopravne ali procesnopravne pravilnosti izpodbijane sodne odločbe in tudi ne v dokazno oceno sodišč, saj ni instanca sodiščem, ki odločajo v pravdnem postopku. V skladu s 50. členom Zakona o Ustavnem sodišču (v nadaljevanju ZUstS) Ustavno sodišče izpodbijano sodno odločbo preizkusi le glede vprašanja, ali so bile z njo kršene človekove pravice ali temeljne svoboščine.

Pritožnik sicer zatrjuje kršitve človekovih pravic in temeljnih svoboščin, vendar jih s pavšalnimi navedbami, s katerimi utemeljuje ustavno pritožbo, ne izkaže. Tudi navedbe pritožnika o njegovih osebnih okoliščinah same po sebi zatrjevanih kršitev še ne morejo utemeljiti.

Ker očitno ne gre za kršitev človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.

### C.

Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger